Source: https://aua.gl/kl/Udgivelser/2013/Suliffiup-sulinngiffeqarnermi-matoqqaneranut-tunngatillugu-ikiorsiissutit
Timestamp: 2019-11-20 04:27:49+00:00
Document Index: 16829517

Matched Legal Cases: ['§ 13', '§ 7', '§7', '§8', '§ 7', '§13']

Suliffiup sulinngiffeqarnermi matoqqaneranut tunngatillugu ikiorsiissutit - AUA
Isumaginninnermi Naammagittaalliuuteqarfik naammagittaalliuutit suliarisimavaat ulloq xx. Decembari 2013 A kommuni aalajagigaa ulloq xx. aggusti 2012 pisortanik ikiorsiissutinik pisartagassatit annertussusaa pillugu, imatullu aalajangiisimallutik:
Suliaq aalajangerneqarpoq Pisortanit ikiorsiissutit pillugit Inatsisartut peqqussutaat nr. 15, 20. novembari 2006-imeersoq malillugu.
Suliffissarsiuussisarfimmut saaffiginnissimavutit, paasillugulu pisortanik ikiorsiissutinik qinnuteqassallutit. Taamaattumik kommunemut pisortanik ikiorsiissutinik qinnuteqarputit juli qaammammut 2012-imi. xx. Aggusti 2012 kommunip kisissimavai aningaasaqarnerit, paasisimavaallu pisortanik ikiorsiissutinik pisartalersinnaasimallutit tamakkerlugit 2.545 koruunit akiligassat aaliangersimasunut atuuttussanut. Taamaattumik kisimi 1.157,66 koruuninik kisimi illit nammineq tigusassavatit. Kommuni innersuussivoq issuaallunilu § 13 Pisortanit ikiorsiissutit pillugit Inatsisartut peqqussutaat nr. 15, 20. novembari 2006-imeersoq. Kommuni ajunngittumik naammagittaalliorfissamik ilitsersuummik ilanngussisimavoq.
Isumaginninnermi Naammagittaalliuuteqarfimmut naammagittaalliorsimavutit xx. Aggusti 2012-imi. Naammagittaalliuullu tunngaveqartippat illit isumaqartutit naammanngittumik pisortanik ikiorsiissutinik tunisisimallutit, nerisassanullu narisassanut naammannatik qaammammut.
Kommuni nassiussimavaa aningaasaqarnikkut kisitsinermi tassani piffissami, aammalu allamik paasissutissat illit pillutit aningaasaqarnerillu pillugu.
Kommunip kisitaani paasineqarpoq, kisitsisimasut aaliangersimasumik aningaasanik meeraq ataatsimut inersimasumullu ataatsimut illup iluani najugallit imminut pilersorsinnaanissaanut, nerisassat aamma akiligassat aaliangersimasunut. Kommunip kisitaani takuneqarsinnaavoq, pisinnaatitaasutit pisortanik ikiorsiissutinik 2.545 koruuninik pisinnaallutit juli qaammammut 2012-imi.
Pisortanit ikiorsiissutit pillugit Inatsisartut peqqussutaat nr. 15, 20. novembari 2006-imeersoq § 7 malillugu Kommunalbestyrelsi tassanngaannartumik pisariaqavissumik pissaaleqilernermi pisortanit ikiorsiissuteqarsinnaavoq qinnuteqartoq
Isumaginninnermi Naammagittaalliuuteqarfik pingaartippaat klubbimi B-tut sulisuusutit fritidshjemmimi, matoqqasussami qaammatit pingasut sinnerlugit. Feriarninni aningaasassannik katersisaraluarlutit, Isumaginninnermi Naammagittaalliuuteqarfik isumaqarput piffissaq takivallaarmat piumasarineqarsinnaanngittoq feeriarninni aningaasat katsersat qaammatit pingasut sinnerlugit atorsinnaassagitit.
§7.Kommunalbestyrelsi tassanngaannartumik pisariaqavissumik pissaaleqilernermi pisortanit ikiorsiissuteqarsinnaavoq qinnuteqartoq
§8.Kommunalbestyrelsi pilersuinermut akiligassanullu aalajangersimasunut kiisalu ataasiartumik aningaasartuutinut pisortanit ikiorsiissuteqarsinnaavoq, qinnuteqartup § 7-imi piumasaqaatit naammassisimappagit kiisalu
§13.Pilersuinermut akiligassanullu aalajangersimasunut pisortanit ikiorsiissutisiat annertussusaat missiliuussinikkut aalajangerneqartarpoq qinnuteqartup maannamut inuuniarnikkut atugarisimasai, pilersuisutut pisussaaffii, katissimallugu aapparisap, nalunaarsorneqarsimasumik aapparisap imaluunniit naligisatut inooqatigisap isertitai, akiligassat aalajangersimasut najukkamilu pissutsit tunngavigalugit.